GiliGold/VAD_KnessetCorpus huggingface dataset:
אילת פישמן: אנחנו מתקנים את התוספת השלישית, איך תיבחר אותה ועדה חקלאית.
אילת פישמן: בסעיף 152 לפקודה אחרי סעיף קטן (ב) יבוא: הרעיון כאן, על מנת ששר הפנים יוכל לקבל החלטה מושכלת, הוא צריך לקבל נתונים רלבנטיים שאינם מטבע הדברים בידו.
אילת פישמן: זה סעיף שעניינו מי יהיה יושב ראש הוועדה החקלאית עד לרגע הבחירות.
אילת פישמן: הרעיון כאן לקבוע שלא יהיה יותר מצב שוועדה חקלאית תכהן עד אין סוף בלי בחירות נוספות.
אילת פישמן: הארכנו את תהליך הבחירות שנקבע בתוספת ואת השבעה חודשים, ולאחר אותם שבעה חודשים במידה ולא התקבלה החלטת השר להקים ועדה חקלאית ובמידה ולא הסתיים תהליך בחירות, הועדה פשוט כהונתה תפקע.
אילת פישמן: אנחנו מתקנים את התוספת השלישית לפקודה שבה בעצם קבועות רוב ההוראות הטכניות שמגדירות לנו איך תיבחר אותה ועדה חקלאית.
אילת פישמן: זה הרעיון המרכזי, במקום פקיד הבחירות של משרד הפנים, יהיה צוות בחירות של הרשות המקומית.
אמנון כהן: נשמע את היועץ המשפטי של הוועדה.
גלעד ארדן: מעבר להערות שלי מבחינת ניסוח, יש לי 2 שאלות לאיילת עקרוניות שחשוב שהוועדה תשמע.
גלעד ארדן: 1.
גלעד ארדן: מדוע הועדה החקלאית בניגוד לכל שאר ועדות החובה בעיריות או מועצות מקומיות נבחרת בצורה שונה ולא נבחרת על ידי המועצה?
אילת פישמן: אני חייבת להגיד שאני באמת הרבה שנים במשרד הפנים אבל זה אני לא יודעת לענות, זה משהו עקרוני שהיה פעם.
גלעד ארדן: שאלה שנייה באותו הקשר למעשה, שככל הזכור לי בהצעת חוק העיריות היתה כוונה לשנות את המבנה הזה של הבחירות וכן להתאים את זה לשאר הועדות במועצה, וכאן ההצעה שונה, השאלה היא מדוע?
אילת פישמן: לפי הבנתי, כמובן הנושא הזה מתואם עם היועץ המשפטי של המשרד, הנושא הזה ייגרע מהצעת חוק העיריות.
אילת פישמן: לפי מה שאני יודעת, אני לא יודעת מידיעה אישית אלא כפי שאני מבינה.
אמנון כהן: יש חוק העיריות שכל פעם לוקחים ממנו עוד נדבך ועוד נדבך, אז זה ממנו נלקח?
אילת פישמן: לפי מה שאני מבינה כן, אחרת אנחנו לא היינו מקדמים את החוק הזה.
גלעד ארדן: נוריד בחוק העיריות שהוא שונה - - -
אילת פישמן: אנחנו נוריד בחוק העיריות את החלק המתייחס לוועדה החקלאית.
אילת פישמן: אם אינני טועה, בחוק העיריות החדש הרעיון היה להרוג את הועדה הזאת.
גלעד ארדן: למה בכל זאת הוחלט להחיות אותה?
אילת פישמן: מכיוון שהוחלט שיש עדיין הצדקה לקיים אותו, אבל צריך להקפיד אולי יותר בהחלטה איפה הועדה הזאת תוקם ואיפה לא.
אילת פישמן: אבל למה באמת הוועדה הזאת הוגדרה כוועדת חובה ולמה היא ועדה נבחרת, אני חושבת שהחברים יסבירו יותר טוב ממני.
אילת פישמן: יש הערה טכנית גלעד שלא הספקתי להגיד לך בסוף לגבי סעיף התחילה לצו המועצות המקומיות אל"ף.
אילת פישמן: יש אם אני לא טועה כ-20 מועצות מקומיות שיש בהן ועדות חקלאיות, האם בדקנו שכולן בצו א', או שאולי כדאי להפנות אותו גם לצו ב'?
שי חרמש: מה זה אל"ף, מה זה בי"ת?
אילת פישמן: זה שני צווי מועצות מקומיות שבכל אחד יש רשימה אחרת של מועצות מקומיות, אין ביניהן שום שוני.
גלעד ארדן: אנחנו נבדוק את זה.
שי חרמש: אפשר לתאם איתנו, אני מבטיח לך שלא נבקש את זה בתל אביב.
שי חרמש: איילת, בשם החקלאים אני מודיע שלא נדרוש את זה בירושלים, תל אביב, חיפה.
אילת פישמן: אני מודה לך.
אמנון כהן: איפה זה יהיה, איפה יש ועדות כאלה באיזה עיריות?
אילת פישמן: להגיד לך איפה יש נכון לרגע זה אני לא יודעת.
שי חרמש: ראשון לציון, זכרון יעקב.
אבשלום וילן: רעננה.
אמנון כהן: חובה בכל הרשויות?
אמנון כהן: יש מפה?
אילת פישמן: יש רשימה, אני יכולה לתת אותה.
אילת פישמן: נכון לרגע זה יש 34 רשויות מקומיות שיש בהן ועדות חקלאיות, מדובר על המגזר העירוני בלבד, על מועצות אזוריות אנחנו לא מדברים.
אילת פישמן: מבחינת עיריות – אשקלון, הוד השרון, הרצליה, חדרה, כפר סבא, לוד, נהרייה, נס ציונה, עפולה, פתח תקווה, ראשון, רמת השרון, רעננה.
אמנון כהן: איזה חקלאות יש שם ברמת השרון, רעננה?
אילת פישמן: יש כרגע 16 עיריות ועוד 18 מועצות מקומיות.
אמנון כהן: חבר הכנסת שי חרמש, בבקשה.
אמנון כהן: בשביל מה צריך את זה בכלל?
שי חרמש: זה בעצם קו הגנה אחרון לשמר את המעט חקלאות שנותרה במגזרים עירוניים.
שי חרמש: איילת אמרה כרגע הצו הזה לא חל על מועצות אזוריות כי במועצות האזוריות הוא קיים מתוקף המציאות, בא מעצם ההגדרה שהמועצות האזוריות עיסוקן או השטחים שחיים בתוכם הם שטחים חקלאיים.
שי חרמש: נותרו עדיין מתוקף ההיסטוריה, לא צריך להזכיר שהמושבות זיכרון, נס ציונה, ראשון לציון, הוקמו כיישובים חקלאיים מפרדסים, אני עוד גדלתי בדור שטייל בראשון לציון.
שי חרמש: הלובי החקלאי יארגן סיור לאמנון כהן בפרדסים.
אמנון כהן: לכל חבריי הוועדה, כולל סיור.
שי חרמש: זה בעצם ניסיון להגן על סקטור שהולך ונכחד בתוך המגזר העירוני, אבל עדיין צריך לטפל בעניינים הספציפיים שלו, זה השאלה למה זה לא בחוק העיריות?
אמנון כהן: כהוראת שעה יבוא עכשיו?
אילת פישמן: לא, ממש לא.
שי חרמש: זה הולך ומצטמצם, לא אתן לזה להיעלם.
שי חרמש: אבל מאחר ומדובר בדבר מאוד מקצועי, בדבר מאוד ספציפי שהייתי אומר 95% או 98% או לפעמים 99% מתושבי אותה מועצה מקומית ועירייה וחברי מועצה אין עניין בדבר, אין הבנה בדבר, עוסקים בדברים שמקצועיים לגמרי, אין שם פוליטיקה, אין שם נדל"ן, אין שם עיסקאות שיוצרות כסף, הטיפול מקצועי.
שי חרמש: אם הרשות צריכה לטפל - - -
אמנון כהן: מה תפקידה של הועדה האת?
שי חרמש: הוועדה הזאת צריכה לטפל בצרכים של אותם שטחים חקלאיים, חלקם זה החזקת דרכים חקלאיות, חלקם זה ריסוסים, חלקם זה בעיות ניקוז.
דב אמיתי: שמירה.
שי חרמש: הרכב הועדה כמו שראית פה, הוא מול נבחרים שצריכים להיבחר רק מהחקלאים.
שי חרמש: צריך להבין, למה אני בא ואומר פה איילת שאנחנו מבקשים שבוועדת הבחירה עצמה יהיו חברים ולא משקיפים 2 חקלאים מהסיבה הפשוטה - מי שנבחר הם חקלאיים.
שי חרמש: זאת אומרת זה לא רשימת כל תושבי 300 אלף ראשון לציון, אלא רשימה מצומצמת, של אותם אנשים שאוחזים מיחידת קרקע מינימאלית ועוסקים בחקלאות.
שי חרמש: זאת אומרת, ממילא בוחרים מתוך החקלאים את חברי הועדה של החקלאים.
שי חרמש: אין פה פוליטיקה, אין פה ממון, אין פה נדל"ן, אין פה שום עסקאות.
אמנון כהן: חבל שאין.
שי חרמש: לא, זה כבר היה, לכן רוב השטחים נעלמו.
שי חרמש: בצוות הבחירות מן ההיגיון היות ובוחרים את החקלאים, מן ההגיון שבתוך ועדת הבחירות הזאת יישבו לא משקיפים כחקלאים אלא חברים כחקלאיים.
שי חרמש: מכל מקרה הם לא הרוב, אם מדובר על שניים מתוך חמישה או שבעה, לא הם יכריעו את העניין.
אילת פישמן: כפי שחבר הכנסת שי חרמש יודע, היה דיון מעמיק בנושא הזה.
אילת פישמן: משרד המשפטים התנגד לשלב את החקלאים כחברים בתוך הוועדה, והפשרה שאליה הגענו היתה שהם יהיו משקיפים.
אילת פישמן: אני משאירה את זה לשיקול הוועדה.
דב אמיתי: להזכיר שמשרד הפנים - - -
שי חרמש: זה לא ממעמד הר סיני.
אמנון כהן: חבר הכנסת חרמש, אני הבנתי שזה הגיע להבנות וזה הבשיל.
אמנון כהן: אם יש הבנות מתקדמים, אם אין הבנות לוקחים את ההצעה ונגמר הסיפור, אם אין הבנות, אין הבנות.
אמנון כהן: לכן אם הבנות, אנחנו שולחים אתכם תעשו הבנות.
אמנון כהן: איילת אמרה שהגיעו להבנות, עבדו גם מהר כי היא רצתה כשליחות לעשות את זה.
אמנון כהן: בעוד כמה זמן היא צריכה לעזוב את התפקיד, לכן אני גם שמתי את זה בסדר יום יותר מהר כדי לסיים את זה.
אמנון כהן: אבל אם אתם אומרים אין הבנות ויש לנו את כל הזמן בעולם, אז נמשיך להתדיין שיהיו הבנות.
אילת פישמן: משפט ברשותכם, למרות דבריי הפתיחה של היושב ראש, אני מודה עליהם מאוד.
אילת פישמן: אני לא יושבת פה כאיילת, אני יושבת פה כנציגת הממשלה.
אילת פישמן: ועמדת הממשלה הקולקטיבית אומרת שנציגי החקלאים יהיו משקיפים בתוך אותו צוות.
אילת פישמן: הרעיון הוא כמובן לשתף את החקלאים בתוך התהליך, לא להדיר אותם מהתהליך, לא לפסול אותם חס וחלילה.
אילת פישמן: ההיגיון מאחורי המעמד של משקיף ולא מעמד של חבר הוא לשמור על הנייטרליות המופלגת של התהליך, כמו שקודם התהליך נוהל על ידי אדם מטעם משרד הפנים שהוא לחלוטין חסר עניין בנושא, ולחלוטין הוא אובייקטיבי.
אילת פישמן: הרעיון יהיה שהתהליך ינוהל על ידי צוות מקצועי של העירייה שהוא חסר עניין בנושא.
שי חרמש: איילת, אם אני אמשיך את זה הלאה, כרגע, בוועדת הבחירות העירונית אסור שנציגי מפלגות יישבו זה אותו לוגיקה, ובבחירות לכנסת, זה אותו לוגיקה.
דוד קוכמן: זה אותו לוגיקה.
סער פאוקר: כמו איילת, גם בשבילי זה הדיון האחרון כאן, כי סיימתי את התפקיד שלי.
אמנון כהן: אל תעשו את זה, שני אנשים מוכשרים.
שי חרמש: אמנון, אתה לא יודע כמה אתה צודק.
שי חרמש: לגבי איילת אני סומך עליך, לגבי סער סמוך עליי.
סער פאוקר: אדוני היושב ראש, איילת דייקה באופן מוחלט באמירה שלה שהצעת החוק הזאת גובשה בתיאום עם נציגי החקלאים.
סער פאוקר: הגענו לנוסח מוסכם מהאות הראשונה עד האות האחרונה, כולל הנושא של צוות הבחירות שהנוסח המקורי של המלצות הצוות היה שיהיו שלושה אנשים, יושב ראש הצוות יהיה עובד עירייה ושני נציגי של החקלאים שהיו חבריי צוות.
סער פאוקר: לאחר מכן, אחרי שההמלצות נחתמו, אחר שגם חבר הכנסת חרמש הגיש הצעת חוק על בסיס אותן המלצות, נמסר לנו שמשרד המשפטים עומד על הרגליים האחוריות ומתנגד.
אמנון כהן: הם לא פה עכשיו.
אמנון כהן: הם לא באו, לא כיבדו את הסיכום.
סער פאוקר: צר לי שהוא איננו, בנו חולה.
אמנון כהן: ברוך השם, במשרד המשפטים יש המון אנשים שם.
אמנון כהן: אתה יודע, המדינה מתנהל על ידי משפטיציה.
אמנון כהן: אגיד לך, ברוך השם אנחנו מייצרים כל שנה המון עורכי דין, צריך להביא להם פרנסה, אבל אנחנו כבר היום מייצרים חוקים שאי אפשר לזוז בלי עורך דין.
אמנון כהן: אנחנו מייצרים עבודה כבר לבאים.
אמנון כהן: אין לי בעיה עם זה, אבל הבעיה שאנחנו תוקעים את הכול.
אמנון כהן: כל אחד מלומד, משכיל, יש לו תיזה משלו, ולא יכול להיות שהוא יעביר חתימה בלי שיגיד איזה משפט שתיים או עשרה.
אמנון כהן: ומה פתאום הוא יסכים, אז הוא צריך להביא תיזה עכשיו.
אורי מקלב: עורכי הדין של הכנסת הם סוג אחר לגמרי, הם מזן אחר לגמרי.
אורי מקלב: הם תמיד עובדים ביחד, בראש אחד.
אמנון כהן: מה אתה אומר עכשיו, זה לא טוב מה שעל השולחן?
סער פאוקר: הייתה ישיבה ב-17 באוגוסט 2011 אצל מנכ"ל משרד הפנים, התכנסו שם כולם וקלעג'י הציע הצעת פשרה שאמרה במקום חברים יהיו משקיפים.
סער פאוקר: אנחנו היינו צריכים לבחור, או להיות במצב שמשרד המשפטים זורק אותנו החוצה, או להסכים לפשרה של קעלג'י, אז בין הרע לבין הרע פחות בחרנו ברע פחות.
דוד קוכמן: היום זה לא מה שהיה סער.
אמנון כהן: אדוני, סליחה, היו שלושה לפי החוק הקודם, הוסיפו שני משקיפים נהיה חמישה, כך זה?
סער פאוקר: כבודו, בהצעת החוק המקורית כפי שהוחלט על ידי הצוות כולו, הסכמה, דובר על שלושה נציגים – יושב ראש עובד עירייה, שני נציגי חקלאים שיהיו חברים.
סער פאוקר: מה שרצה משרד המשפטים, להוציא את החקלאים החוצה לגמרי, לטענתם שאנחנו לא מסכימים איתם כמובן, בינינו זה קשקוש מוחלט מה שהם טוענים, אבל זאת הייתה טענתם.
אמנון כהן: אתה יכול להתווכח איתם?
סער פאוקר: להתווכח אפשר.
סער פאוקר: בכל מקרה הייתה הצעת פשרה של מנכ"ל משרד הפנים, ידידי דודו קוכמן, ייאמר לזכותו, היה עקבי, התנגד לזה מההתחלה, אמר, אנחנו רוצים להיות חברים מלאים.
סער פאוקר: אנחנו, התאחדות האיכרים, אמרנו בין שתי האפשרויות כמובן אנחנו לא רוצים שיזרקו אותנו החוצה, אז אמרנו אנחנו מוכנים להיות משקיפים, אבל ברור שאנחנו מעדיפים להיות חברים מלאים, ואנחנו חושבים שיש לנו זכות להיות חברים מלאים.
סער פאוקר: אין שום סיבה שיגידו שאנחנו צריכים להיות בחוץ.
סער פאוקר: יותר מזה, בינתיים בהצעה הנוכחית יש כבר חמישה חברים, שני עובדי עירייה ויועץ המשפטי של העירייה, אז גם אם נהיה חברים מלאים יש שניים מתוך חמישה לא נהיה רוב.
אורי מקלב: והשניים האחרים מי הם?
אילת פישמן: יש שלושה חברים, שני עובדי עירייה והיועץ המשפטי.
סער פאוקר: גם אם נהיה חברים עכשיו נהיה שניים מתוך חמישה, זה לא סוף העולם.
סער פאוקר: לשיטתי, כמובן שאני מעדיף את ההצעה של חבר הכנסת חרמש.
שי חרמש: אני אומר, זו ועדה ספציפית, זה דבר מזערי וקטן מתוך פעילות השלטון המקומי, ייחודית בהבנת התהליכים שקורים שם.
שי חרמש: הדרת החקלאים מתוך המערכת היא איזה פחד סתום שאין - - -
אמנון כהן: רק בצוות הבחירות זה, בוועדה יש חקלאים.
שי חרמש: המצב הוא אבסורדי, בוועדה יושבים רק חקלאים, רשימת הבוחרים היא רק חקלאים, ומי שבוחר אותם זה לא חקלאים, מה ההגיון?
שי חרמש: אמנון, בעלי זכות הבחירה זה רק חקלאים.
שי חרמש: הנבחרים לוועדה זה רק חקלאים, ומי שיושב בוועדת הבחירות זה לא חקלאים.
אמנון כהן: ידידי לשעבר אבשלום וילן, מה שלומך?
אמנון כהן: אתה מתגעגע אלינו?
אורי מקלב: אנחנו גם מתגעגעים אליו, זה הדדי.
אמנון כהן: המקום שלך יכול להישאר קבוע שם, תמיד תוכל לבוא להשתתף איתנו, היית חסר לנו בועדות וגם במליאה.
אבשלום וילן: הנושא של הוועדות החקלאיות לכאורה הוא לא בדיוק ברומו של עולם, זה נכון.
אבשלום וילן: מצד שני, בתפקידי הנוכחי, מדי פעם יש פניות באמת שבכל היישובים שהזכרת יש חקלאים מאוד ותיקים, דור רביעי וחמישי לפעמים, ויש המון בעיות ייחודיות.
אבשלום וילן: כאשר זה במועצה אזורית, אז זה ברור לגמרי שדרך חקלאית וריסוסים וכל מיני דברים זה חלק מהווי חיים ומטפלים בזה.
אבשלום וילן: בתוך עיר כמו רעננה, הם אומרים כל פעם בעיות כבישים, של צנרת.
אמנון כהן: מה מחיר המים של חקלאים ברעננה?
אבשלום וילן: בדיוק כמו כל מקום אחר במדינה.
דב אמיתי: חמישה וחצי שקלים לפי ההצעה של רשות המים היום, זה מה שהם רוצים לעשות היום.
אמנון כהן: זה גבוה?
דב אמיתי: לא, נמוך.
אבשלום וילן: מחיר המים לחקלאות אם אתה שואל, הוא לא עובר בדרך כלל את השקל וחצי, תלוי איפה, שקל שישים.
אמנון כהן: למה אתה אומר לי חמישה שקלים?
אמנון כהן: כמה משלמים בסופו של דבר?
שי חרמש: אתה מוכן לקדם את החוק הזה ולאפשר לגפני את החוק של הכספים?
אמנון כהן: ברמה האינפורמטיבית אני רוצה לשאול.
אבשלום וילן: זה במדרגות, אבל זה לא הדיון כרגע.
אבשלום וילן: על מחיר המים יש הסכם מים.
אמנון כהן: שאלתי אם באופקים או בהרצלייה ורעננה זה אותו מחיר לחקלאי?
אבשלום וילן: באופן עקרוני לאותו סוג מים יש אותו מחיר.
אבשלום וילן: בודקים אם בחקלאות משתמשים במי שפדן, זה סוג אחר יותר - - - בבחירות לכנסת יש פה ועדת בחירות מרכזית, יושבים נציגי המפלגות.
אבשלום וילן: פה לא ברור לי ההתעקשות למה מוציאים את נציגי החקלאים מתוך הוועדה.
אבשלום וילן: אמר עו"ד פאוקר שהייתה פשרה, אבל גם היום בהצעה שלהם שניים מתוך החמישה שיישבו שם בוועדה, אני לא רואה עם זה שום בעיה.
אמנון כהן: אתה רוצה שלא יהיו משקיפים אלא חבריי ועדה, על זה אתה מתעקש?
אבשלום וילן: אני בא לסיים את זה היום.
דוד קוכמן: חבר הכנסת כהן, אני חושב שצריך לצרף אותו ללובי החקלאי.
אמנון כהן: אני מגויס בלובי, אני אין לי אינטרסים לכן אני יכול לעשות מה טוב.
דוד קוכמן: רציתי לומר שההסכמה כולה הייתה לגבי ההצעה שהוצעה על ידי משרד הפנים, למעט הנושא של ועדת הבחירות.
דוד קוכמן: בפגישה שהייתה אצל קלעג'י, הוא שאל אותנו מה עמדתנו, לא נתנו לו תשובה בישיבה, וכשיצאנו מהישיבה כל נציגי הארגונים אמרו שאם זה יהיה משקיפים, אנחנו מעדיפים שהחוק יישאר כמו שהוא היה ושלא ישונה בכלל, כי הנושא של שותפות שלא יכולים להוציא אותה, כמו שלא מוציאים מוועדת בחירות של הכנסת את נציגי המפלגות ולא בעירייה את נציגי המפלגות, לא יכולים להוציא את נציגי החקלאים, מה, יביאו חקלאים מחוץ לארץ?
אמנון כהן: מי יבחר אותם?
אבשלום וילן: החקלאים עצמם.
גלעד ארדן: מערכת הבחירות לנציגים לצוות של הבחירות.
שי חרמש: שיושב ראש הוועדה ימנה.
אורי מקלב: אדוני היושב ראש, נכבד מאוד, מוכשר מאוד בוועדת הפנים.
אורי מקלב: בחירות, לא סתם החוק הזה נמצא פה ולא נמצא בחוקה ומשפט.
אורי מקלב: חוקים שנמצאים במהותם וסמכותם המקצועית שלהם, אז זה מגיע לועדת חוקה ומשפט, אבל לכאן מגיע כל נושא הבחירות, אלה שמומחים בבחירות, אלה שמנהלים את הבחירות, משרד הפנים המושכל הראשון שלו, הבין שבצורה מקצועית איך שזה מתנהל בדברים אחרים בועדות אחרות בבחירות אחרות, הנציגות שגם אם עליה בוחרים היא חברה בתוך ועדת הבחירות, זה דבר הכי אלמנטארי, הכי דמוקרטי שיש עד שנעשה בצורה מקצועית.
אורי מקלב: בא משרד המשפטים אומר שהייתה הסכמה, אני מוכן לקבל שהייתה הסכמה, זו לא הייתה הסכמה.
אמנון כהן: כמו שהאוצר עכשיו לא הביא לי כסף לרש"א....
אורי מקלב: מועצות מקומיות, אותן ועדות בחירות המינויים של ועדות אחרות ועדות חקלאיות בתוך המועצות האזוריות, עצם הנציגות של הוועדה - - -
אמנון כהן: אנחנו נענים לבקשות של חבריי כנסת, אנחנו לא עובדים בממשלה, אנחנו לא לוקחים את מה שמבקשת הממשלה כ"ראה וקדש".
סער פאוקר: אני מבין שזה מוסכם, אבל משום מה לא מופיע פה.
סער פאוקר: בסעיף 2(1) נמחקה התוספת לדעת השר, אני מבין שזה מוסכם שמי שקובע איפה תהיה הועדה זה השר לא המועצה.
סער פאוקר: הדבר השני לגבי מועצות מקומיות גם זה מוסכם בינינו לבין משרד הפנים, שההתאמה של הצו לא תהיה אוטומטית, אלא הנושא ייבחן.
גלעד ארדן: בשינויים המחוייבים.
אילת פישמן: אנחנו יכולים לבקש יותר זמן?
גלעד ארדן: כמה?
אילת פישמן: 60 יום.
סער פאוקר: הוסכם שנציגי החקלאים יוזמנו כדי להשתתף בהליך של ההתאמה של הצו.
אמנון כהן: זה ביניכם.
אמנון כהן: מה תציע לנו כבוד היועץ המשפטי של הוועדה?
גלעד ארדן: שני נציגי החקלאים שיהיו חברים בצוות הבחירות הם יהיו שני נציגי החקלאים שימנה ראש הועדה היוצאת, אם הוועדה מוקמת לראשונה, שני נציגי ארגוני החקלאים המייצגים 25% לפחות מהחקלאים בתחום העירייה שימנה ראש העירייה.
אמנון כהן: מי בעד הצעת החוק עם התיקון – פה אחד.
אמנון כהן: ה צ ב ע ה בעד הצעת החוק עם התיקון – רוב נגד – אין נמנעים – אין הצעת החוק לתיקון פקודת העיריות (מס' 129) (ועדות חקלאיות), התשע"ב-2012 – נתקבלה.
אמנון כהן: הצעת החוק אושרה, תעבור למליאת הכנסת ותיכנס לספר החוקים של מדינת ישראל.
אמנון כהן: הנושא על סדר-היום: הצעת חוק לתיקון פקודת בתי הסוהר (מס' 45) (יושב ראש ועדת הפנים והגנת הסביבה של הכנסת - מבקר רשמי).
אמנון כהן: אני היוזם של הצעת החוק, יחד איתי היוזמים הם יושבי-ראש ועדה לשעבר, שהם: ידידי דוד אזולאי, משה גפני, גאלב מג'אדלה וחברי הוועדה – אורי מקלב וחברי דב חנין.
אמנון כהן: פ/3936.
אמנון כהן: אנחנו מכינים את החוק לקריאה שנייה ולקריאה שלישית.
אמנון כהן: אני רוצה להגיד טיפה היסטוריה: יושבי-ראש ועדות לפני ביקשו מספר פעמים שתהיה להם את האפשרות לבקר כמבקר רשמי.
אמנון כהן: ביקשו מדי פעם משר, הייתה התכתבות גם עם יושב-ראש הכנסת – ראיתי התכתבויות של ידידי רבי דוד אזולאי – והתייעצתי גם עם הייעוץ המשפטי של המשרד ועם השר.
אמנון כהן: אני הבנתי שאין להם התנגדות, אבל הבנתי מבחינת הסמכות המיניסטריאלית, כביכול, זה לא נראה טוב ששר ייתן אישור ליושב-ראש ועדה כאשר היושב-ראש ועדה הוא המפקח על המשרד – יש הפרדת רשויות.
אמנון כהן: אז חשבנו ביחד שהכי טוב יהיה להסדיר את זה בחקיקה.
אמנון כהן: האכסניה הכי טובה היא החקיקה.
אמנון כהן: ככה יעצו וככה עשינו.
אמנון כהן: המשרד לביטחון פנים אמרו: אין לנו התנגדות, זאת ביקורת בונה, ביקורת פורה.
אמנון כהן: אם יושב-ראש ועדה מפקח אז גם שיבוא ויראה בעין.
אמנון כהן: אנחנו כמובן שמחים ותודה רבה על התמיכה.
אמנון כהן: אנחנו עושים את זה בהבנה הדדית.
אמנון כהן: אתמול ישבנו על שורה של חוקים שאנחנו רוצים לקדם בוועדה הזאת בתיאום עם משרד הבט"פ.
אמנון כהן: לחלק מהם יש לנו הסכמות, לרוב אין לנו הסכמות.
אמנון כהן: יואל יודע איך לעשות את זה – לצאת נחמד ולא לתת שום דבר.
אמנון כהן: אתה בסדר.
רחלה אראל: זאת מומחיות.
אמנון כהן: רחלה, יש לי איזו פנייה נוספת – אני עדיין לא מבקר רשמי, עוד לא קיבלתי, עד שזה יתפרסם ברשומות – אני מבקש ממנהלת הוועדה שתעשי את הביקור הזה כי את מייצגת אותי, בואי נגיד ככה, אני לא יכול כל פעם ללכת, אני מבקש לקבל את הדוח.
יפה שפירא: היא קיבלה את זה.
אמנון כהן: מדובר באיזשהו אסיר – לא משנה מה הנסיבות – שקיבל את העונש ועבר כבר את השני-שלישים וצריך לקבל את השליש, צריך להיכנס לתוכנית השיקומית.
אמנון כהן: אינני יודע מה קרה שם, המשפחה פנתה אלי, האח שלו פנה אלי ואמר לי שהוא לא יצא לחופשה ארבע שנים ברציפות.
אמנון כהן: הוא יושב ארבע שנים ולא יצא לחופשה אחת אפילו.
אמנון כהן: משהו פה לא נראה לי.
דוד אזולאי: תעודד אותו.
דוד אזולאי: תגיד לו שיש אסירים ש-15 שנה ישבו וגם לא קיבלו את השליש.
אמנון כהן: זה לא המצב הזה.
גאלב מג'אדלה: העידוד שלנו יהיה לטפל בו.
אמנון כהן: אני באמת לא יודע מה הבעיה לכן יש פה מבקר רשמי שילך ויבדוק.
אמנון כהן: היא גם משפטנית, ככה שהיא תוכל לדעת מה מותר ומה אסור, איפה הוא לא היה בסדר.
אמנון כהן: יכול להיות שמגיע לו ככה, יכול להיות, אני לא נוטה לשום דבר עד שלא בודקים.
אמנון כהן: אבל נראה לי, על פניו, שזה לא בסדר ולכן אני מבקש שתעשי את הביקור, תעדכני אותי, ואנחנו ברגישות מתאימה – אם יש דברים חסויים בוודאי לא נגלה אותם – ונעשה את זה ברגישות ונטפל.
אמנון כהן: זאת בקשה ממני כי את עושה את זה בהתנדבות ואני אומר לך יישר כוח ותמשיכו לשמור עליה.
אמנון כהן: היא חשובה מאוד במערכת.
אמנון כהן: אנשים כאלה אין הרבה.
אמנון כהן: יש הרבה עם תעודות של מבקר רשמי, תכלס לא באים לעשות את הביקור.
אמנון כהן: היא עושה, ברוך השם, עבודה ויישר כוח לך, רחלה.
אמנון כהן: אנחנו מודים לך בשם הוועדה.
דוד אזולאי: אני מציע לך, אדוני, אל תשבח אותה יותר מדי כי יש כאלה שזה לצנינים בעיניהם.
אמנון כהן: אין דברים כאלה.
אמנון כהן: כשיש אנשים טובים – אנחנו מחבקים אותם על העבודה שלהם.
דוד אזולאי: כנראה שלא ראית את המכתב שנשלח על-ידי עוזר הנציב, אפילו לא הנציב, עוזר הנציב.
דוד אזולאי: כתב דברים מאוד קשים.
דוד אזולאי: לא כל מי שעושה עבודתו נאמנה הוא בסדר, והמבין יבין.
אמנון כהן: אנחנו יכולים להבטיח שמי שעושה עבודתו נאמנה – במקורותינו כתוב שמי שעבודתו נאמנה, הקדוש ברוך הוא שומר עליו – אנחנו אומרים שמי שעושה עבודתו נאמנה, הוועדה תשמור עליו.
יואל הדר: הוועדה מחליפה את הקדוש ברוך הוא.
אמנון כהן: אלו דברים קטנים.
אמנון כהן: יואל – אתה בסדר.
אמנון כהן: יואל בסדר.
אמנון כהן: אנחנו עושים היסטוריה בנושא של החוק הזה – בפעם הראשונה נסדיר את הנושא הזה.
אמנון כהן: אני בדעה שאם יש לחברי כנסת חסינות ויש להם אישורים להיכנס לכל מיני מקומות – העלה את זה גם ידידי, יושב-ראש ועדה לשעבר, חבר הכנסת גאלב מג'אדלה שבדיוק ניהל את הדיונים במליאה כסגן יושב-ראש הכנסת כשאני העברתי את זה בקריאה ראשונה.
אמנון כהן: הוא ביקש ממני, אם אפשר, להכניס הסתייגות.
אמנון כהן: אני ישר אמרתי שאני כמובן חייב לעמוד בסיכום שלי אתכם כי אם אין לנו מילה בינינו, זה קשה.
אמנון כהן: אבל זכותו של חבר כנסת להעלות כל הסתייגות שהוא רוצה ובוודאי ינמק אותה ואנחנו נשמע.
אמנון כהן: גם חבר הכנסת אזולאי ביקש ממני גם להגיש בקשה נוספת.
אמנון כהן: תשמעו את הדברים ותראו אם תוכלו לחיות עם הדברים האלה ותוכלו לחיות גם עם הנושא של חבר הכנסת מג'אדלה.
אמנון כהן: אני כמובן תומך.
אמנון כהן: אני חושב שאחת מהחובות שלנו כחברי כנסת, כנבחרי ציבור, שנהיה מבקרים רשמיים.
אמנון כהן: אני חושב שאנחנו, מבחינת הַנִּבְחָרוּת, לא פחות משופט כזה או אחר שנמצא בתפקיד כזה.
אמנון כהן: אני לא מזלזל, חלילה, בשופטים מקומיים, מחוזיים ושופטי בית משפט עליון או בלשכת עורכי הדין, שאומרים שחלק מהם יקבלו אישור, יש אפילו מתמחים שמקבלים אישור של מבקר רשמי.
אמנון כהן: לכן, כשמדובר בנבחר ציבור שעושה את מלאכתו נאמנה, יש לשקול את הנושא - - -
יפעת רווה: סליחה.
יפעת רווה: המתמחים זה לא בחקיקה.
אמנון כהן: אם תגידו שאתם מסדירים את זה לא בחקיקה – גם מקובל עלי, אין לי בעיה.
אמנון כהן: כרגע יש חקיקה.
אמנון כהן: אם אפשר להכניס את זה לחקיקה אנחנו נשמח, אבל יש בקשה ואנחנו נשמע.
אמנון כהן: יש לוגיקה ויש משקל, יכול להיות שאתה צריך לעשות עבודת מטה בשביל זה.
אמנון כהן: בגדול הבקשה נשמעת לי הגיונית ותכף ניתן לו לנמק.
אמנון כהן: קודם כל נקרא את הצעת החוק ואז נמשיך.
אמנון כהן: בבקשה, תקרא את הצעת החוק.
יהל עמית: "הצעת חוק לתיקון פקודת בתי הסוהר (מס' 45) (יושב ראש ועדת הפנים והגנת הסביבה של הכנסת - מבקר רשמי), התשע"ב-2012 תיקון סעיף 72 1.
יהל עמית: בפקודת בתי הסוהר [נוסח חדש], התשל"ב-1971, בסעיף 72, אחרי "לשופט של בית המשפט העליון" יבוא "ליושב ראש ועדת הפנים והגנת הסביבה של הכנסת".
אמנון כהן: אתמול ישבנו עם השר ואמרתי שיושב-ראש ועדה הוא עסוק, אז יכול להיות שהוא מקבל קריאה או בקשה בערב ממשפחה או מההורים של אותו אסיר.
אמנון כהן: בבוקר הוא רוצה לבקר את האסיר בשעה 08:30 כי בשעה 09:30 יש דיון, אני או מישהו אחרי, לבוא 10 דקות ולראות את המצב ואז לחשוב איך אני מטפל, בודק עניינית.
אמנון כהן: אני לא רוצה שיהיה מצב שבאתי לש"ג ועכשיו רגע, הוא לא חייב להכיר שאני יושב-ראש ועדה.
אמנון כהן: הוא לא קורא גם עיתונים, לא מסתכל בטלוויזיה, גם לא יודע שאני חבר כנסת בכלל – אני דן אותו לכף זכות – ולכן הוא יגיד: תשמע, אני צריך אישור של המפקד ושל הבוס של המפקד ואם אתה אומר שאתה בכיר – אני חייב את הנציב שייתן לי אישור עכשיו.
אמנון כהן: עכשיו אני מחכה בדלת כעני בפתח כל הזמן שצריך עד שיהיה לו אישור.
אמנון כהן: הוא עושה את עבודתו נאמנה, אבל אני אין לי זמן, אני צריך לבוא ולנהל דיון פה ו-50 איש פה בוועדה מחכים לדיון.
אמנון כהן: לפעמים זה באודיטוריום, לפעמים זה במקומות אחרים.
אמנון כהן: לכן ביקשתי אתמול מהשר, והשר הסכים.
אמנון כהן: איך עושים את זה טכנית?
אמנון כהן: אני לא רוצה להטיל עליכם משימה שאתם לא יכולים בה.
אמנון כהן: הדבר הטוב ביותר היה אישור ממוחשב או בעזרת כרטיס חבר כנסת ואז אתה יודע שמדובר במבקר רשמי מטעם הכנסת, ייחודי ומיוחד.
אמנון כהן: אז הוא בא ונותן את הכרטיס ואתה מיידע את כל הש"ג - - -
דוד אזולאי: השאלה מה קורה היום עם מבקר רשמי שבא ועומד בשער ומציג תעודה של מבקר רשמי והוא נכנס - - -
אמנון כהן: אין תעודה, אין תעודה.
יואל הדר: לא צריך תעודה.
דוד אזולאי: אלא מה?
יואל הדר: מספיק תעודה שלו שהוא מזהה.
יואל הדר: יש רשימה - - -
אמנון כהן: תעודה עם תמונה שלו.
יואל הדר: יש במחשב את השם שלו ואז מזהים אותו לפי השם.
דוד אזולאי: אז אני חושב שבעניין הזה, על מנת למנוע את מה שהיושב-ראש אומר, להוסיף לאותה רשימה את יושב-ראש ועדת הפנים - - -
אמנון כהן: בזה אין בעיה.
אמנון כהן: אני רוצה מעבר לזה.
יואל הדר: אני חושב שההצעה טובה, אנחנו - - -
אמנון כהן: מה ההצעה שאתם גיבשתם?
אמנון כהן: לא רציתי לכפות עליכם כי יש לנו יועץ שלנו, של הוועדה, שהוא בוגר שלכם.
יואל הדר: אנחנו מכשירים את האנשים בשביל הוועדה.
אמנון כהן: אחר כך לשלוט בוועדה.
אמנון כהן: אז מה המינוח שכתבתם?
אמנון כהן: המינוח שצריך לשכנע אותי שזה בסדר?
יואל הדר: לא אנחנו - - -
אמנון כהן: מה המינוח?
יואל הדר: זאת הצעה של הוועדה.
אמנון כהן: מה ההצעה של הוועדה שבסוף שיפצתם אותה?
יואל הדר: לא שיפצנו.
אמנון כהן: אה, לא?
אמנון כהן: מה אומר?
עידו בן-יצחק: הם מקבלים כל מה שאנחנו אומרים להם.
אמנון כהן: מה כתבנו?
עידו בן-יצחק: כתבנו שבכל בית סוהר תהיה רשימה של המבקרים הרשמיים שהשר יעדכן מעת לעת.
אמנון כהן: זה יש, זה יש.
יואל הדר: שהשר יעדכן?
עידו בן-יצחק: הנציב יעדכן.
עידו בן-יצחק: השר ממנה את המבקרים - - -
אמנון כהן: אני רציתי להנפיק אישור ליושב-ראש הוועדה.
שלמה טהרני: זה לא יהיה פה.
שלמה טהרני: ינפיקו לך.
אמנון כהן: סיכמתי עם השר שיהיה בפנים.
יואל הדר: אז השב"ס ינפיק תעודה רק ליושב-ראש הוועדה?
אמנון כהן: לפחות ליושב-ראש הוועדה שינפיקו לו.
אמנון כהן: להוסיף את זה.
אמנון כהן: קודם כל את זה.
עידו בן-יצחק: השאלה אם צריך לכתוב את זה או שאתה מסתפק - - -
אמנון כהן: לא מסתפק, לא מסתפק.
אמנון כהן: שר מתחלף.
אמנון כהן: מחר יש יושב-ראש ועדה מתחלף, שר מתחלף ולא היו דברים מעולם.
עידו בן-יצחק: זה יראה קצת מוזר שיהיה כתוב בחוק - -
אמנון כהן: איך יראה?
עידו בן-יצחק: - - שליושב-ראש ועדת הפנים ינפיקו תעודה כאילו לא ברור שהוא, לעומת כל האחרים - - -
גאלב מג'אדלה: צריך להסדיר את זה באופן עקרוני.
עידו בן-יצחק: נכון - - -
גאלב מג'אדלה: לא להיכנס לפרטים.
גאלב מג'אדלה: לא צריך להיכנס לטכניקה בחוק, אבל צריך להסדיר את זה בחוק.
אמנון כהן: איך תסדיר?
גאלב מג'אדלה: שייאמר - - -
אמנון כהן: שייאמר – זה לא אומר.
אמנון כהן: הש"ג לא מבין מה ייאמר.
גאלב מג'אדלה: מה זה הש"ג?
אמנון כהן: אם אתה בא לשער - - -
דוד אזולאי: חבר הכנסת גאלב מג'אדלה, אני רוצה להגיד לך - -
אמנון כהן: הוא בא לבקר ואתה מתייבש.
דוד אזולאי: - - מניסיון אישי:
דוד אזולאי: לפני כחודש ימים בערך ביקרתי באחד מבתי הסוהר.